Har USA nogen unikke trafiklove?
USA har lidt forskellige regler fra stat til stat, men overordnet set er reglerne de samme. Generelt er det ikke tilladt at have åbne beholdere med alkoholholdige drikke i kabinen. Generelt er det heller ikke tilladt at benytte håndholdt mobil når man kører, så der kan man lige så godt holde fast i vanen hjemmefra og bare helt undgå håndholdt mobil, så man ikke sidder med mobilen til øret i en stat, hvor man ikke må bruge den. Det er også tilladt at dreje til højre ved rødt lys, hvis ikke der er anden trafik. Dette gælder dog ikke i New York City, eller hvis der er skiltet om, at det ikke gælder det aktuelle kryds. Bemærk også, at du aldrig må passere eller overhale en skolebus, der er ved at samle elever op eller sætte dem af.